open-index/open-wikipedia-markdown huggingface dataset:
जस्टिन ट्रूडो

**जस्टिन ट्रूडो** (Justin Trudeau; जनम: 25 दिसंबर 1971) कनाडाई राजनीतिक नेता आ कनाडा के 23वाँ आ वर्तमान परधानमंत्री बाड़ें। ट्रूडो एह पद पर नवंबर 2015 से बाड़ें आ कनाडा के लिबरल पार्टी के अप्रैल 2013 से नेता हवें। कनाडा के इतिहास में ट्रूडो दुसरा सभसे कम उमिर के परधानमंत्री हवें आ पहिला अइसन ब्यक्ति हवें जे कौनों दूसर पहिले रहल परधान मंत्री के नात-रिश्तेदार होखें; ई पूर्व परधानमंत्री पियरे ट्रूडो के बेटा हवें।

ट्रूडो के जनम कनाडा के राजधानी शहर ओटावा में भइल आ ई 1994 में मैकगिल यूनिवर्सिटी से बीए कइलें। 1998 में ब्रिटिश कोलंबिया यूनिवर्सिटी से बीएड करे के बाद ट्रूडो वैंकुवर के एगो इस्कूल में पढ़ावे लागलें। 2002 में वापस मॉन्ट्रियल लवट के आपन पढ़ाई आगे बढ़वलें आ युवा आ पर्यावरण संबंधी मुद्दा सभ खातिर वकालत करे सुरू कइलें। 2006 में इनके लिबरल पार्टी के युवा रिन्यूअल टास्क फ़ोर्स के अध्यक्ष नियुक्त कइल गइल।

2008 के फेडरल इलेक्शन में ट्रूडो पापिनिऊ से कनाडाई सांसद बनलें। 2013 में ई लिबरल पार्टी के मुख्य नेता के चुनाव जितलें आ 2015 में इलेक्शन के अगुवा बनले जेह में पार्टी के जीत भइल आ ई परधानमंत्री बनलें। एकरे बाद ई 2019 आ 2021 के फेडरल इलेक्शन में जीत दर्ज कइलें आ वर्तमान कार्यकाल इनकर तिसरा कार्यकाल हवे।

## संदर्भ

श्रेणी:1971 में जनम
श्रेणी:जियत लोग
श्रेणी:कनाडा के लोग
ओटावा

**ओटावा** (Ottawa) कनाडा देस के राजधानी हवे। ई शहर ओटावा नदी के दक्खिनी तीरे पर बसल बाटे आ दक्खिनी ओंटेरियो के पूरबी हिस्सा में पड़े ला। ई क्यूबेक प्रांत के गैटिनो शहर से सटल बाटे आ ओटावा-गैटिनो जनगणना-मेट्रो एरिया के आ राष्ट्रिय राजधानी क्षेत्र के केंद्रीय हिस्सा हवे।

2016 में ओटावा शहर के आबादी 9,34,243 रहल आ पूर मेट्रो क्षेत्र के आबादी 14,76,008 रहल। एह तरीका से ई कनाडा के 4था सभसे बड़ शहर हवे आ पाँचवाँ सभसे बड़ मेट्रो एरिया हवे; कनाडा के सभसे बड़ शहर टोरंटो हवे।

ओटावा शहर के अस्थापना 1826 में बेटाउन के नाँव से भइल आ 1855 में ई ओटावा के नाँव से म्युनिसिपल कार्पोरेशन (नगर निगम) बनल। एकर सभसे नया सीमांकन 2001 में भइल जेह में एकर जमीनी रकबा काफी बढ़ गइल।

ई कनाडा के शहर सभ में सभसे बेसी शिक्षित लोगन वाला शहर हवे। एहिजे कई ठे कॉलेज आ इन्वर्सिटी, रिसर्च सेंटर आ सांस्कृतिक संस्थान बाड़ें जिनहन में ओटावा यूनिवर्सिटी, कार्लेटन यूनिवर्सिटी, नेशनल आर्ट सेंटर, नेशनल म्यूजियम शामिल बाड़ें।

## संदर्भ

## बाहरी कड़ी

* 

श्रेणी:कनाडा के शहर
श्रेणी:कनाडा
ओटावा नदी

**ओटावा नदी** कनाडा में बाटे; ई कनाडा के क्यूबेक आ ओंटैरियो प्रांत में बहे ले आ सेंट लॉरेंस नदी के प्रमुख सहायिका हवे। अपना ज्यादातर हिस्सा में ई नदी क्यूबेक आ ओंटेरियो के बीचा में सीमा बनावे ले। एकर नाँव अल्गोंक्विन शब्द "ब्यापार" के ऊपर रखल गइल हवे काहें से की ई एक समय में प्रमुख ब्यापार मार्ग रहे। ई नदी क्यूबेक प्रांत के सभसे लमहर नदी भी हवे। ओटावा के कुल लंबाई  बाटे; एकरे थाला के कुल रकबा  बा। ई नदी मॉन्ट्रियल शहर के लगे सेंट लारेंस में मिले ले।

## संदर्भ

श्रेणी:कनाडा के नदी
श्रेणी:उत्तर अमेरिका के नदी
वैंकूवर

**वैंकूवर** (Vancouver) कनाडा के ब्रिटिश कोलंबिया प्रांत में एगो शहर बाटे। ई कनाडा के पच्छिमी हिस्सा में समुंद्र के तीरे बसल शहर बा आ एह देस में मेट्रो शहर सभ में तिसरा सभसे बड़ मेट्रो हवे; ई ब्रिटिश कोलंबिया प्रांत के सभसे बड़हन शहर भी हवे।

श्रेणी:कनाडा के शहर
श्रेणी:ब्रिटिश कोलंबिया
ओंटेरियो

ओंटेरियो () कनाडा के तेरह गो प्रांत आ राज्यक्षेत्र में से एगो प्रांत बा। बिचला कनाडा में स्थित ई प्रांत, कनाडा के सभसे बेसी आबादी वाला प्रांत हवे, जहाँ देस के लगभग 38.3 परसेंट लोग रहे ला। रकबा के हिसाब से ई दुसरा सभसे बड़हन प्रांत हवे (क्यूबेक के बाद)। राज्यक्षेत्र सभ के सामिल कइल जाय तब ई कनाडा के चउथा सभसे बड़हन क्षेत्र हवे (नार्थवेस्ट टेरिटरी आ नुनावुत एकरा ले बड़ बाड़ें)। कनाडा देस के राजधानी ओटावा एही प्रांत में बाटे आ कनाडा के सभसे बड़ शहर टोरंटो भी एही प्रांत में बा जे एकर प्रांतीय राजधानियो हवे।

ओंटेरियो के पच्छिम में मैनीटोबा प्रांत, उत्तर में हडसन खाड़ी आ जेम्स खाड़ी, आ पूरुब में आ उत्तर-पूरुब में क्यूबेक प्रांत बाड़ें; एकर दक्खिनी सीमा अमेरिका के पाँच गो राज्यन से सटल बाटे (पच्छिम से पूरुब के क्रम में) मिनेसोटा, मिशिगन, ओहायो, पेंसिलवेनिया आ न्यू यॉर्क। ओंटेरियो के लगभग पूरा सीमा जे अमेरिका के साथे बा, जलमार्ग सभ के सहारे बाटे, चाहे ऊ नदी होखें चाहे झील। इनहन में लेक ऑफ़ द वुड्स, रेनी नदी, पिजन नदी, सुपीरियर झील, सेंट मारिस नदी, ह्यूरन झील, सेंट क्लेयर झील, डेट्रॉइट नदी, इरी झील, नियाग्रा नदी, ओंटेरियो झील आ सेंट लॉरेंस नदी शामिल बाड़ें। खाली भर लगभग 1 किलोमीटर के जमीनी बाडर मिनेसोटा के साथे, पोर्ताज के रूप में बने ला।

भूगोलीय रूप से ओंटेरियो के दू हिस्सा में बाँटल जाला, उत्तरी ओंटेरियो आ दक्खिनी ओंटेरियो। अधिकतर खेती जोग जमीन आ आबादी दक्खिनी ओंटेरियो में बाटे। एकरे बिपरीत बड़हन उत्तरी ओंटेरियो में छिटपुट आबादी बा जहाँ कड़ेरे जाड़ परे ला आ बहुधा बन वाला इलाका बाड़ें।


श्रेणी:कनाडा के प्रांत आ राज्यक्षेत्र
कनाडा के प्रांत आ राज्यक्षेत्र सभ के रकबा अनुसार लिस्ट

एगो देस के रूप में, कनाडा में दस गो प्रांत आ तीन गो राज्यक्षेत्र बाड़ें। ई उपबिभाग सभ जमीनी आ पानी वाला एरिया के मामिला में भारी बिबिधता लिहले बाड़ें। एह देस के सभसे बड़हन उपबिभाग नुनावुत हवे जे एगो राज्यक्षेत्र (टेरिटरी) हवे जबकि प्रांत(प्रोविंस) सभ में सभसे बड़ क्यूबेक हवे। पानी के क्षेत्र वाला रकबा के हिसाब से सभसे बड़ क्यूबेक हवे। सभसे छोट उपबिभाग, जमीनी आ पानी वाला एरिया, दुनों तरीका से, प्रिंस एडवर्ड दीप हवे।

Canada is the second-largest country in the world; it has the fourth-largest dry land area, and the largest freshwater area.

## लिस्टिंग
### कुल रकबा
The total area of a province or territory is the sum of its land area and the area of its internal water (freshwater only).

Areas are rounded to the nearest square kilometre or square mile. Percentages are given to the nearest tenth of a percent.

### जमीनी रकबा
Land areas consist of dry land, including areas of freshwater, and or salt water.

Areas are rounded to the nearest whole unit. Percentages are given to the nearest tenth of a percent.

### इंटरनल पानी क्षेत्र (ताजा-पानी/फ्रेशवाटर)
The internal water area data below, includes freshwater (i.e., lakes, rivers, reservoirs, and canals). It excludes internal salt water and territorial waters claimed by Canada in the Atlantic, Pacific, and Arctic Oceans. Canada considers its internal water area to include 1,600,000 km2 of salt water in Hudson Bay and the ocean within and around Canada's Arctic Archipelago. Canada's territorial sea is 200,000 km2.

Areas are given to the nearest whole unit. Percentages are given to the nearest tenth of a percent.

## संदर्भ

## अउरी पढ़ल जाय
* 

कनाडा के प्रांत
*
टोरंटो

**टोरंटो** () चाहे **टोरोंटो** कनाडा में एगो शहर हवे आ इहाँ के ओंटेरियो प्रांत के राजधानी हऽ। 2016 के जनगणना में इहाँ के कुल आबादी 27,31,571 रहल आ एह तरीका से ई कनाडा के सभसे बड़ शहर हवे आ उत्तर अमेरिका के चउथा सभसे बड़ शहर हवे। ई शहर बिसाल झीलन सभ में से एक, सभसे छोटकी, ओंटेरियो झील के किनारे बसल बाटे।

ई इंटरनेशनल बिजनेस, फाइनेंस, कला आ संस्कृति के सेंटर हवे आ दुनियाँ के सभसे बहुसांस्कृतिक आ कास्मोपॉलिटन शहर के रूप में पहिचानल जाला।

श्रेणी:कनाडा के शहर
श्रेणी:ओंटेरियो
कभी कभी मेरे दिल में

**कभी कभी मेरे दिल में** 1976 में आइल आ यश चोपड़ा के डाइरेक्ट कइल फिलिम *[[कभी कभी]]* के एगो गाना हवे। ई एह फिलिम के टाइटिल गीत हवे जेकरा के साहिर लुधियानवी लिखलें आ मुकेश आ लता मंगेशकर द्वारा गावल गइल।

गीत के रिकार्डिंग महबूब स्टूडियो में भइल, महबूब खान के स्टूडियो में जे एगो जानल-मानल प्रोड्यूसर-डाइरेक्टर रहलें, आ अभिन लें ई गीत अपने आप में एगो बेहतरीन रचना के रूप में अस्थापित बा। ई गीतकार आ संगीतकार दुनों लोगन के बेहतरीन कृति मानल जाला; दुनों लोग एकरा खातिर फिल्मफेयर अवार्ड पावल।

## गीत के बारे में

गीत के साहिर लुधियानवी के बेहतरीन रचना आ मास्टरपीस मानल जाला। मूल गाना एगो साहित्यिक नज़्म रहे जे उर्दू में उनके काव्य संग्रह *तल्खियाँ* में छपल रहल। हालाँकि, फिलिम खातिर एह गाना के दुबारा लिखल गइल आ एह में आसान शब्द के इस्तेमाल कइल गइल।

गीत के संगीत देवे के काम ख़य्याम कइलें आ गीत के मुकेश द्वारा गावल गइल। ई गीत मूल रूप से चेतन आनंद के एगो 1950 के फिलिम खातिर बनावल गइल रहल जे कबो रिलीजे ना भइल। ओह फिलिम में एकरा के गीता दत्त आ सुधा मल्होत्रा के आवाज में रिकार्ड कइल गइल रहल।

## म्यूजिक बीडियो
गीत के बीडियो में अमिताभ बच्चन आ राखी बा लोग जिनहन लोगन पर ई काश्मीर में शूट कइल गइल रहल, जाड़ा के सीजन में।

## वर्शन
गीत के मूल वर्शन साहित्यिक रहे आ एकरा के फिलिम खातिर बहुत बदल दिहल गइल। एकरा के अउरी आसान बनावल गइल आ बेसी भावनात्मक आ संगीतमय बनावल गइल।

मूल साहित्यिक वर्शन रहल:
कभी कभी मेरे दिल में ख़याल आता है
कि ज़िंदगी तेरी ज़ुल्फ़ों की नर्म छाँव में
गुज़रने पाती तो शादाब हो भी सकती थी
ये तीरगी जो मेरी ज़ीस्त का मुक़द्दर है
तेरी नज़र की शुआओं में खो भी सकती थी

फिलिम वाला वर्शन हवे:
कभी कभी मेरे दिल में, ख़याल आता है
के जैसे तुझको बनाया गया है मेरे लिये
तू अबसे पहले सितारों में बस रही थी कहीं
तुझे जमीं पे बुलाया गया है मेरे लिये

## अवार्ड
* 1977: फ़िल्मफ़ेयर अवार्ड
** बेस्ट म्यूजिक: ख़य्याम
** बेस्ट गीतकार: साहिर लुधियानवी: "कभी कभी मेरे दिल में"
** बेस्ट प्लेबैक सिंगर: मुकेश: "कभी कभी मेरे दिल में"

## संदर्भ

## बाहरी कड़ी
* Kabhi Kabhie Soundtrack इंटरनेट मूवी डेटाबेस पर

श्रेणी:हिंदी फिलिम के गीत
नुनावुट

**नुनावुट** कनाडा के सभसे बड़हन आ सभसे उत्तरी राज्यक्षेत्र हवे; ई कनाडा के तेरह गो प्रांत आ टेरिटरी सभ में सामिल बा। एकरा के 1 अप्रैल 1999 के नार्थवेस्ट टेरिटरी से अलगा क के बनावल गइल आ इनुइट लोगन खातिर एगो आजाद सरकार बनावे के मोका मिलल। एकरे सीमा के 1993 में निश्चित कइल गइल आ एह टेरिटरी के निर्माण कनाडा के नक्शा में एगो भारी बदलाव रहल।

नुनावुट टेरिटरी में कनाडा के जादेतर उत्तरी इलाका आ आर्कटिक क्षेत्र के टापू सभ आवे लें। ई एगो बड़हन साइज के राज्यक्षेत्र हवे जे रकबा के हिसाब से दुनियाँ के पाँचवा सभसे बड़हन देस उप बिभाग हवे आ उत्तरी अमेरिका महादीप के अइसन दुसरा सभसे बड़ देस उपबिभाग हवे, ग्रीनलैंड के बाद। एकर राजधानी इकालुइट (जेकरा पहिले फ्रोबिशर बेय कहल जाय), बैफिन दीप पर बाटे आ एकरा के एगो जनमत संग्रह द्वारा 1995 में राजधानी बनावे खातिर बीछल गइल। अउरी महत्व के जगह सभ में रान्किन इनलेट आ कैंब्रिज बेय बाड़ें।

नुनावुट में एलेस्मेयर दीप सबसे उत्तर में बा, पूरुब में विक्टोरिया दीप बाटे आ हडसन खाड़ी, जेम्स खाड़ी, आ उन्गवा खाड़ी के सगरी दीप एह में सामिल बाड़ें। ई कनाडा के अइसन भूराजनीतिक प्रदेश हवे जे बाकी के उत्तर अमेरिका से हाइवे द्वारा ना जुड़ल बाटे।

नुनावुट में आबादी बहुते कम बाटे आ ई कनाडा के प्रांत आ टेरिटरी सभ में सभसे कम आबादी वाली टेरिटरी हवे। ई दुनिया के सबसे दूर रिमोट एरिया सब में से एक हवे आ सभसे बीरर बसल इलाका सब में गिनल जाला। एगो अनुमान के हिसाब से इहाँ के कुल आबादी 39,589 बाटे (2021 के अनुमान, 2016 में जनगणना में 35,944 रहल) जेह में मुख्य रूप से इनुइट लोग बाड़ें; जबकि एकर कुल रकबा  बाटे जे मैक्सिको के तुलना में कुछे कम बा (अगर पानी के क्षेत्र के हटा दिहल जाय)। नुनावुट में बिस्व के सभसे उत्तर में बसल परमानेंट बस्ती अलर्ट बाटे। एलेस्मेयर टापू पर मौजूद मौसम इस्टेशन कनाडा के सभसे कम तापमान (औसत सालाना) रिकार्ड करे वाला जगह हवे।

## संदर्भ


श्रेणी:कनाडा के प्रांत आ राज्यक्षेत्र
चिनाब रेल ब्रिज

**चिनाब रेल ब्रिज** () भारतीय रेलवे के एगो इस्टील आ कंक्रीट के आर्च ब्रिज बाटे जे भारतीय संघ राज्यक्षेत्र जम्मू आ काश्मीर के रियासी जिला में बक्कल आ कौड़ी के बीचा में बाटे। पुल जब न के पूरा हो जाई तब ई चिनाब नदी के  के ऊँचाई पर क्रास करी आ ई दुनियाँ के सभसे ऊँच रेल पुल बन जाई।

## संदर्भ

## बाहरी कड़ी

* ''चिनाब रेलवे ब्रिज'', HighestBridges.com पर
* ब्रिज के प्लान , tekla.com पर
* ''J&K: World's highest rail bridge being built over River Chenab'', यूट्यूब पर एगो बीडियो
* bbc (Bilder aus der Bauphase) 2022. बीडियो, 5 मिन. - Chenab Rail Bridge will be the world’s tallest railway arch bridge

श्रेणी:जम्मू अउरी काश्मीर
श्रेणी:भारत के रेलवे पुल
कनाडा के प्रांत आ राज्यक्षेत्र

**[[कनाडा]] के प्रांत आ राज्यक्षेत्र** (, ) एह देस के पहिला स्तर के प्रशासनिक उपबिभाग हवें। एह में 10 गो प्रांत बाड़ें जिनहन के *प्रोविंस* कहल जाला आ 3 गो राज्यक्षेत्र बाड़ें जिनहन के *टेरिटरी* कहल जाला। कनाडा देस एह तेरह गो प्रोविंस आ टेरिटरी सभ के कनफेडरेशन हवे।

कनाडा के प्रोविंस आ टेरिटरी में मूल अंतर ई हवे कि प्रोविंस सभ के शक्ति संबिधान अधिनियम, 1867 से मिले ले (जेकरा के ऑफिशियल रूप से ब्रिटिश नॉर्थ अमेरिका एक्ट, 1867 कहल जाला) जबकि टेरिटरी सभ बिधिक रचना हवें आ इनहन के पावर कनाडा के संसद द्वारा हस्तांतरित (डेलिगेट) कइल गइल हवे। एकर मतलब ई भइल कि कनाडा के संघीय सरकार आ प्रोविंस के सरकार सभ के पावर के बिभाजन में बदलाव करे खातिर संबिधान में संशोधन करे के पड़ी जबकि टेरिटरी सभ के पावर में बदलाव बस कनाडा के संसद खुद एकतरफा तरीका से क सके ला।

प्रोविंस सभ के प्रतिनिधि लेफ्टिनेंट गवर्नर होला जबकि टेरिटरी सभ के कमिश्नर होखे लें फेडरल सरकार के प्रतिनिधित्व करे लें।

## नोट


## संदर्भ

## बाहरी कड़ी

* Provincial and territorial government web sites – Service Canada
* Provincial and territorial legislature web sites – Parliament of Canada
* Canadian governments compared – University of Public Administration
ब्रिटिश कोलंबिया

**ब्रिटिश कोलंबिया** () कनाडा के तेरह गो प्रांत आ टेरिटरी सभ में सबसे पच्छिमी प्रांत हवे। ई प्रशांत महासागर आ रॉकी परबत के बीचा में बसल प्रांत बा जेकर 2021 में अनुमानित आबादी 5.2 मिलियन (52 लाख) बाटे आ ई कनाडा के तिसरा सबसे बेसी आबादी वाला प्रांत हवे।

ब्रिटिश कोलंबिया के राजधानी विक्टोरिया शहर हवे जे कनाडा में पाँचवाँ सबसे बड़ मेट्रो शहर हवे; हालाँकि, एह प्रांत के सभसे बड़ शहर वैंकूवर हवे जे कनाडा के मेट्रो शहर सभ में आबादी के मामिला में तिसरा अस्थान पर आवे ला। ग्रेटर वैंकूवर के आनुमानित आबादी अक्टूबर 2013 में लगभग 2.5 मिलियन (25 लाख) रहल।

एह इलाका में पहिली ब्रिटिश बस्ती फोर्ट विक्टोरिया रहल जे 1843 में बसावल गइल, एही से सिटी ऑफ़ विक्टोरिया बनल।

ब्रिटिश कोलंबिया के अर्थब्यवस्था प्राथमिक रूप से फारेस्ट्री, खनन, सिनेमैटोग्राफी आ पर्यटन पर निर्भर बाटे। ई एगो प्रमुख समुंद्री ब्यापार वाला क्षेत्र भी हवे। एह प्रांत के बस 5 परसेंट जमीन खेतीबारी लायक बाटे हालाँकि, फ्रेजर घाटी आ ओकनागन में भरपूर खेती होखे ला काहें कि एह इलाकन में कुछ गरम जलवायु बाटे।

## संदर्भ

## बाहरी कड़ी

* Government of British Columbia website
* Tourism British Columbia official website
* BC Government online map archive


श्रेणी:कनाडा के प्रांत आ राज्यक्षेत्र
क्वबेक

**क्वबेक** चाहे **कबेक** (  , कभीकाल्ह  ; फ्रांसीसी:  ); हिंदुस्तानी उच्चारण क्यूबेक चाहे क्युबेक भी होला) कनाडा के तेरह गो प्रांत आ राज्यक्षेत्र सभ में से एगो प्रांत बाटे। ई रकबा के हिसाब से कनाडा के सबसे बड़ प्रांत हवे आ आबादी के हिसाब से दुसरा सबसे बेसी आबादी वाला प्रांत हऽ (नुनावुट के रकबा एकरा ले बेसी बा बाकी ऊ एगो टेरिटरी हवे)।

अधिकतर आबादी शहरी इलाका सभ में निवास करे ले जे सेंट लॉरेंस नदी के सहारे बसल बाड़ें। एहिजे के सबसे बड़ शहर मॉन्ट्रियल हवे आ एह प्रांत के राजधानी क्वबेक सिटी हऽ। ई बिचला कनाडा क्षेत्र में पड़े ला आ ओंटेरियो एकरे पच्छिम में, न्यूफाउंडलैंड आ लैब्रेडोर एकरे उत्तर-पूरुब में आ न्यू ब्रूंस्विक एकरे दक्खिन-पूरुब में पड़े लें जिनहन के साथे ई जमीनी सीमा साझा करे ला, नुनावुट के साथे एकर तटीय सीमा हवे आ दक्खिन में ई अमेरिका के मेइन, न्यू हैम्शायर, वरमोंट आ न्यू यॉर्क राज्यन के साथे सीमा साझा करे ला।

इहाँ के ऑफिशियल भाषा फ्रांसीसी हवे आ क्वबेकोइस फ्रेंच एकर लोकल वेरायटी हवे। क्वबेक के अर्थब्यवस्था बिबिधता लिहले बाटे आ पोस्ट-इंडस्ट्रियल इकोनॉमी हवे। एहिजे प्राकृतिक संसाधन सभ भरपूर बाड़ें आ पनबिजली, फारेस्ट्री, खनन नियर क्षेत्रन में संसाधन सभ के भरपूर दोहन भइल बाटे।  संस्कृति के क्षेत्र में ई प्रांत साहित्य, कला, फिलिम, टीवी शो वगैरह सभ चीजन खातिर परसिद्ध हवे।

## संदर्भ

## बाहरी कड़ी

* Government of Quebec 
* Quebec government official tourist site


श्रेणी:कनाडा के प्रांत आ राज्यक्षेत्र
नोवा स्कोशिया

**नोवा स्कोशिया** चाहे **नोवा स्कोश्या** (,  ) (फ्रेंच: *Nouvelle-Écosse*) कनाडा के तेरह गो प्रांत आ राज्यक्षेत्र सब में से एगो प्रांत बाटे। ई प्रांत पूरबी कनाडा में पड़े ला आ कनाडा के तीन ठे समुंद्री प्रांत (मारिटाइम प्रोविंस) सब से से, आ चार गो अटलांटिक प्रोविंस सब में से एक हवे। एकरे नाँव "नोवा स्कोश्या" के शाब्दिक अरथ हवे "नया स्कॉटलैंड" आ इहाँ के अधिकतर आबादी अंग्रेजी मूल-भाषा वाली हवे। 2021 के अनुमान अनुसार एहिजे कुल आबादी 1 मिलियन (10 लाख) चहुँप चुकल बा। ई कनाडा के अटलांटिक प्रोविंस सभ में सभसे बेसी आबादी वाला प्रोविंस हवे। देस के लेवल पर देखल जाय तब ई दुसरा सभसे घन बसल आ दुसरा सभसे छोट रकबा वाला प्रांत हवे।

एह में मुख्य रूप से केप ब्रेटन दीप आ अउरी लगभग 3,800 दीप सामिल बाड़ें। नोवा स्कोश्या के प्रायदीप कनाडा के मुख्य जमीन से एगो पातर खन चिन्येटो थलजोड़ से जुड़ल बाटे जहाँ न्यू ब्रूंस्विक के साथे एकर सीमा साझा होखे ले। एह प्रांत के सीमा पर पच्छिम में फंडी के खाड़ी आ मेइन के खाड़ी बाड़ीं जबकि दक्खिन आ पूरुब में अटलांटिक महासागर बाटे। एकरे आ प्रिंस एडवर्ड दीप आ न्यूफाउंडलैंड के बीचा में नार्थम्बरलैंड आ कैबोट जलजोड़ बाड़ें।

नोवा स्कोश्या के राजधानी हैलीफैक्स हवे जहाँ एह प्रांत के लगभग 45 परसेंट आबादी निवास करे ले। हैलीफैक्स कनाडा के तेरहवाँ सभसे बेसी आबादी वाला सेंसस-मेट्रो हवे, अटलांटिक कनाडा के सभसे बड़हन शहर हऽ, आ वैंकूवर के बाद ई कनाडा के दुसरा सभसे बड़ समुंद्र तीरे के शहर (कोस्टल सिटी) हवे।

## संदर्भ

## बाहरी कड़ी

* Government of Nova Scotia
* 


श्रेणी:कनाडा के प्रांत आ राज्यक्षेत्र
माजुली

**माजुली** भारतीय राज्य आसाम में ब्रह्मपुत्र नदी में एगो नदी टापू बाटे। 2016 में एकरा के अलगा जिला घोषित क दिहल गइल आ ई भारत के अपना तरह के पहिला जिला हवे। बीसवीं सदी के सुरुआत में एकर एरिया 880 वर्ग किलोमीटर रहल, हालाँकि, बाद में एकर एरिया कम होखत गइल आ 2014 के आँकड़ा के मोताबिक अब एकर कुल रकबा 553 वर्ग किलोमीटर बाटे। माजुली के क्षेत्र घटल बाटे काहें की नदी के एरिया बढ़ गइल बा।

माजुली दीप के दक्खिन में ब्रह्मपुत्र के मुख्य धारा बहे ले जबकि उत्तर में खेरकुटिया नाँव के उपधारा (एनाब्रांच) बहे ले जेह में उत्तर से सुबनसिरी नदी आ के मिले ले। माजुली दीप पर जाए खातिर जोरहाट से फेरी चले लीं। आसाम के गुवाहाटी शहर से ई लगभग तीन-चार सौ किलोमीटर पूरुब में पड़े ला।

सांस्कृतिक रूप से माजुली के महत्व नव-वैष्णव शाखा के खातिर हवे। 2004 से ई दीप यूनेस्को के बिस्व धरोहर में सामिल होखे खातिर टेंटेटिव लिस्ट में रखल गइल बाटे।

## इहो देखल जाय
* माजुली जिला
* ब्रह्मपुत्र नदी

श्रेणी:आसाम के भूगोल
माजुली जिला

**माजुली जिला** भारतीय राज्य आसाम के एगो जिला बाटे। ई ब्रह्मपुत्र नदी में मौजूद माजुली दीप के एरिया के जिला के दर्जा मिले के बाद बनल; 2016 में एह नदी टापू के अलगा से जिला घोषित क दिहल गइल जे पहिले जोरहाट जिला के हिस्सा रहल। एकरे पहिले आसाम में 32 गो जिला रहलें ई 33वाँ जिला बनल।

ई ऊपरी आसाम कमिश्नरी में आवे ला; खुद जिला के दू गो उपबिभाग (सब डिवीजन) में बाँटल गइल बाटे। जिला के मुख्यालय गरमुर नाँव के जगह पर बनावल गइल बाटे।

जिला के कुल आबादी, 2011 के जनगणना आँकड़ा के हिसाब से 1,67,304 बाटे।

## इहो देखल जाय
* माजुली दीप
* जोरहाट जिला

श्रेणी:आसाम के जिला
श्रेणी:भारत के जिला
इस्कूल

**इस्कूल** (; हिंदी: विद्यालय; उर्दू: मदरसा) एक किसिम के शिक्षा देवे वाला संस्थान होला जे लड़िकन के पढ़ाई करे खातिर जगह आ माहौल देवे खातिर होला, जहाँ बिद्यार्थी मास्टर साहब लोगन द्वारा कुछ सीख-पढ़ सके। अधिकतर देसन में लड़िका-लड़िकिन के पढ़ाई-लिखाई खातिर औपचारिक सिस्टम होखे ला, कई जगहा त ई अनिवार्य (कंपलसरी) होला। एह पढ़ाई लिखाई के औपचारिक सिस्टम में बिद्यार्थी छोट लेवल से ऊपर के लेवल ले कई इस्कूल सभ से हो के आगे बढ़े ला आ आपन शिक्षा पूरा करे ला। अलग-अलग देसन में कुछ हेरफेर के साथ आ अलग-अलग नाँव से अइसन शिक्षण संस्थान होखे लें। जइसे कि छोट लड़िकन खातिर प्राइमरी इस्कूल, ओकरा बाद सेकेंडरी इस्कूल आ एही तरीका से आगे कॉलेज आ यूनिवर्सिटी ले के पूरा बेवस्था होखे ले जेकरा से गुजर के निचला दर्जा से ले के ऊँच दर्जा तक ले के शिक्षा हासिल कइल जा सके ला।

श्रेणी:शिक्षा
हिजाब

**हिजाब** एक किसिम के पहिरावा के चीज हवे जे कुछ मुसलमान औरतन द्वारा परिवार से बाहर के मरद लोगन के मौजूदगी में पहिरल जाला, शरीर के सबसे ऊपरी हिस्सा कपार, गर्दन आ छाती पर लपेट के तोपे के कामे आवे ला। एह रिवाज चाहे बेहवार के ब्याख्या कई तरह से कइल जाला; कुछ लोग एकरा के पहिरावा के शालीनता आ शुचिता माने ला, कुछ लोग एकरा के औरतन के बाहरी दुनियाँ से अलग काट के रखे वाला रिवाज माने ला; कुछ दार्शनिक ब्याख्या अइसनो बा जेकरे हिसाब से एह शब्द के अरथ "अइसन परदा जे ब्यक्ति के, चाहे दुनियाँ के, ईश्वर से अलग करे" वाला चीज के रूप में लगावल जाला। कुछ दसा में औरतन के अलावा मरद लोग भी हिजाब पहिरे ला; औरतन के हिजाब पहिरे के बिरोध में आ औरतन के साथे आपन एकजुटता देखावे खातिर।

कुरान, हदीस आ परंपरागत अरबी धार्मिक ग्रंथ सभ के माने वाला कुछ लोग के हिसाब से *ख़िमार* कपार पर ओढ़े वाला इस्कार्फ़ नियर चीज होला जबकि *हिजाब*, अलग करे वाला परदा के खातिर इस्तेमाल होखे वाला शब्द हवे जे इस्लाम में पहिनावा के शालीनता के नियम सभ में इस्तेमाल होला। कुछ लोगन के अइसन मानल बाटे कि कुरान औरतन आ मरद लोगन के सभ्य-शालीन तरीका के पहिरावा के निर्देश भर देला। बाद के निर्देश सब कुरआन के बाद के चीज हदीस आ ओह पर बिचार (फ़िक़्ह) से आइल हवें। जबकि कुछ लोगन के मोताबिक ई रिवाज सीधे कुरआन के आयत में बर्णित हिजाब के संदर्भ सब से आइल हवे। कुछ लोग माने ला कि कुरआन खुद अइसन निर्देश ना देला कि औरत हिजाब पहिरें। कुरान के आयत सभ में हिजाब के संदर्भ ओह परदा खातिर आइल बा जे मुहम्मद के घर के मुख्य हिस्सा के उनके मेहरारू लोगन के निवास वाला हिस्सा से अलगा करे खातिर इस्तेमाल होखे, अइसन बिचार करे वाला लोग के दावा बा कि ई हिजाब पहिरे के निर्देश खाली मुहम्मद के औरत लोगन खातिर रहे आमतौर पर सगरी औरतन खातिर ना।

आधुनिक संदर्भ में कइल अध्ययन सभ में इहो सोझा आइल बा कि हिजाब पहिरे के कारण में शालीनता आ निजता के रक्षा करे के अलावा अइसन मान्यता भी बा कि एकरा के एह कारन से पहिरल जाला कि कुरआन में एकरा के पहिरल बेहतर मानल गइल बा।

कई देसन में हिजाब पहिरे के कानूनी तौर पर जरूरी मानल गइल बा, कई देसन में एकरा के कौनों जरूरी चीज ना मानल जाला आ कई देसन में पब्लिक में चाहे कुछ जगहन पर हिजाब पहिरे पर रोक (प्रतिबंध) भी लगावल गइल बा। सऊदी अरब में, पब्लिक में हिजाब पहिरल कानूनी तौर पर जरूरी ना बाटे। कुछ इस्लामी देसन में ई पहिरल कानूनी तौर पर जरूरी बाटे। कुछ यूरोपीय आ इस्लामिक देसन में एह पर रोक भी लगावल गइल बा।

## संदर्भ

## बाहरी कड़ी

*"In graphics: Muslim veils." BBC. - Drawings of different types of Islamic women's clothing
*ReOrienting the Veil - Website discussing global hijab usage by the University of North Carolina at Chapel Hill

श्रेणी:पहिनावा
श्रेणी:इस्लाम
व्लादीमिर कोपेन

**व्लादीमिर कोपेन** (; 25 सितंबर 1846 — 22 जून 1940) एगो रशियन-जर्मन भूगोलवेत्ता, मौसमबिग्यानी, जलवायु बिग्यानी आ बनस्पति बिग्यानी रहलें। सेंट पीटर्सबर्ग में पढ़ाई के बाद उनके अधिकतर जिनगी आ कैरियर जर्मनी आ ऑस्ट्रिया में बीतल। इनके सभसे परसिद्ध आ महत्व के काम जलवायु के प्रकार के बर्गीकरण सिस्टम डेवलप कइल रहल जेकरा के अब कोपेन के जलवायु वर्गीकरण के रूप में जानल जाला; कुछ सुधार आ बदलाव के बाद ई आजो सभसे कॉमन इस्तेमाल वाला जलवायु बर्गीकरण हवे आ ब्यापक रूप से इस्तेमाल हो रहल बा। एकरे अलावा कोपेन कई गो योगदान अउरी क्षेत्र में कइलें, एरोलॉजी (Aerology) शब्द दिहलें, ऊपरी वायुमंडल / हवा के अध्ययन के बिज्ञान खातिर।

## इहो देखल जाय
* कोपेन के जलवायु वर्गीकरण

## संदर्भ

## अउरी स्रोत
* Allaby, Michael (2000). *Encyclopedia of Weather and Climate*. New York: Facts On File, Inc. .
* Wille, Robert-Jan Wille (2017): Colonizing the Free Atmosphere:  Wladimir Köppen’s ‘Aerology’, the German Maritime Observatory, and the Emergence of a Trans-Imperial Network of Weather Balloons and Kites, 1873-1906 , History of Meteorology 8 (2017).

## बाहरी कड़ी
* 

श्रेणी:जर्मनी के लोग
श्रेणी:जर्मन बैज्ञानिक
कॉमकास्ट

**कॉमकास्ट कॉर्पोरेशन** (; जे के पहिले **अमेरिकन केबल सिस्टम** आ **कॉमकास्ट होल्डिंग्स** के नाँव से जानल जाय) एगो अमेरिकी मल्टीनेशनल टेलिकम्युनिकेशन कांग्लोमरेट बाटे जेकर हेडक्वार्टर फिलाडेल्फिया, पेंसिलवेनिया में बाटे। ई दुनियाँ के दुसरा नंबर के सभसे बड़ ब्राडकास्टिंग आ केबल टीवी कंपनी बाटे, आगम के आधार पर, एटी एंड टी के बाद; सभसे बड़ पे टीवी कंपनी बा, आ अमेरिका के सभसे बड़ घरेलू इंटरनेट सर्विस प्रोवाइडर बाटे। ई अमेरिका के तिसरा सबसे बड़ टेलीफोन सर्विस प्रोवाइडर बा। ई एनबीसी यूनिवर्सल मीडिया कंपनी के पैरेंट कंपनी हवे आ फिलिम के निर्माण भी करे ले।

## संदर्भ

श्रेणी:अमेरिकी कंपनी
पातालतोड़ कुआँ

**पातालतोड़ कुआँ** चाहे **आर्टीजियन कुआँ** अइसन कुआँ चाहे इनार होखे ला जेह में से पानी अपने आपे बहरें निकले ला। ई खन के बनावल इनार हो सके ला, पाइप ड्रिल क के बनावल बोर-वेल हो सके ला, चाहे प्राकृतिक रूप से पानी के सोता के रूप में हो सके ला, जेह में जमीनभीतरी पानी ऊपर ले चढ़ आवे चाहे बहरें निकल के बहे लागे।

अइसन घटना एगो ख़ास किसिम के भूगर्भीय बनावट के चलते होखे ला जेकरा के **आर्टीजियन बेसिन** चाहे **आर्टीजियन एक्विफर** कहल जाला। ई अइसन *सिनक्लाइन* होखे लें जहाँ जमीन के भीतर पानी धारण करे वाली चट्टान के परत कटोरी नियर आकृति में होखे ले जेकरे किनारे वाला बाहर देख्लाई पड़े वाला किनारा सभ से पानी जमीन के भीतर जाला आ बीचा वाला हिस्सा में पानी दबाव में रहे ला, एह बीचा के इलाका में कुआँ खन दिहल जाय चाहे पाइप गाड़ दिहल जाय तब पानी दबाव के कारन ऊपर उठ आवे ला। अइसन बहाव के **आर्टीजियन फ्लो** कहल जाला।

## संदर्भ

श्रेणी:जियोलॉजी
श्रेणी:हाइड्रोलॉजी
श्रेणी:भूआकृति बिज्ञान
श्रेणी:थलरूप
श्रेणी:जलभंडार
सिडनी ओपेरा हाउस

**सिडनी ओपेरा हाउस** ऑस्ट्रेलिया के सिडनी शहर में समुंद्र के तीरे पर एगो कई-वेन्यू वाला पर्दर्शन कला केंद्र हवे। ई सिडनी बंदरगाह के तीरे बाटे आ एकर भवन दुनियाँ के कुछ सभसे मशहूर भवन सभ में गिनल जाला; अपने किसिम के अनोखा बिल्डिंग जेकरा के 20वीं सदी के आर्किटेक्चर के मास्टरपीस मानल जाला।

डैनिश आर्किटेक्ट जोर्न उट्जोन के डिजाइन हवे आ ई ऑस्ट्रेलियाई आर्किटेक्ट लोगन के टीम द्वारा पूरा कइल गइल जेकर मुखिया पीटर हाल रहलें। ई बिल्डिंग 20 अक्टूबर 1973 के पब्लिक खाती खोलल गइल।

एह बिल्डिंग में कई गो वेन्यू बाड़ें जहाँ बिबिध किसिम के शो के आयोजन होखे ला। सगरी वेन्यू सभ के मिला के, हेइजे सालाना करीबन 1500 परफार्मेंस होखे लीं आ लगभग 12 लाख लोग दर्शक बने ला। परफार्मेंस दुनिया भर के बिबिध कलाकारन द्वारा कइल जालीं; हालाँकि, तीन गो रेजिडेंट स्थाई कंपनी भी बाड़ी जे इनहन के आयोजन करें लीं — ऑपेरा ऑस्ट्रेलिया, सिडनी थियेटर कंपनी आ सिडनी सिम्फनी ऑर्केस्ट्रा।

एकरे भीतर होखे वाला परफार्मेंस के अलावा ई बिल्डिंगवे खुद एगो बहुत महत्व के पर्यटन आकर्षण हवे आ सालाना लगभग 80 लाख लोग एकरा के देखे आवे ला आ साढ़े तीन लाख लोग बाकायदा गाइड लोग के साथे एकर भ्रमण करे ला।

28 जून 2007 के एकरा के यूनेस्को द्वारा बिस्व धरोहर में सामिल क लिहल गइल। ऑपेरा हाउस दुनियाँ के नवका सात आश्चर्य सभ के कैंपेन लिस्ट में भी शामिल रहल।

## संदर्भ

श्रेणी:ऑस्ट्रेलिया के भूगोल
ग्रेट सैंडी रेगिस्तान

**ग्रेट सैंडी रेगिस्तान** ऑस्ट्रेलिया में एगो रेगिस्तान बाटे। ई ऑस्ट्रेलिया के अंतरिम जीवप्रदेश सभ में से एक हवे आ देस के उत्तर-पच्छिम से बिचला इलाका ले बिस्तार लिहले बाटे। एकर जादेतर हिस्सा वेस्टर्न ऑस्ट्रेलिया में पड़े ला कुछ हिस्सा नदर्न टेरिटरी के दक्खिनी पच्छिमी इलाका में पड़े ला। एकर बिस्तार पिल्बारा से दक्खिनी किंबरले क्षेत्रन के ऊपर बाटे।

ई आस्ट्रेलिया के दुसरा सभसे बड़हन रेगिस्तान हवे, ग्रेट विक्टोरिया रेगिस्तान के बाद, आ 2,84,993 वर्ग किलोमीटर (1,10,036 वर्ग मील) रकबा पर बिस्तार लिहले बाटे। एकरे दक्खिन में गिब्सन रेगिस्तान पड़े ला आ पूरुब में तानामी रेगिस्तान बा।

इहाँ आबादी बहुत कम बाटे आ बीरर बसल बाटे। बरखा बहुत कम होला आ साल के कुछे सीजन में होखे ला। पानी के बास्पीकरण के रेट बहुत जादे होला। इहाँ के खास बनस्पति Triodia  हवे जे एह इलाका में सभसे बेसी पावल जाले।

## संदर्भ

श्रेणी:ऑस्ट्रेलिया के रेगिस्तान
श्रेणी:ऑस्ट्रेलिया के भूगोल
जी. टी. ट्रिवार्था

**जी. टी. ट्रिवार्था** (Glenn Thomas Trewartha, *ग्लेन थॉमस ट्रीवर्दा* 1896 – 1984) एगो अमेरिकी भूगोलवेत्ता रहलें। इनके भौतिक भूगोल आ जनसंख्या भूगोल में योगदान खातिर जानल जाला। इनके सबसे महत्वपूर्ण काम बिस्व के जलवायु के वर्गीकरण हवे जेकरा के ट्रिवार्था के जलवायु वर्गीकरण के नाँव से जानल जाला।

## रचना
* "The earliest map of Galena, Illinois" *Wisconsin Magazine Of History*. Volume: 23 /Issue: 1 (1939–1940) 
**A Reconnaissance geography of Japan*, University of Wisconsin, 1934
**Elements of geography physical and cultural*, Glenn Thomas Trewartha, Vernor Clifford Finch, Mc Graw-Hill, 1942
**Japan, a physical, cultural and regional geography*, University of Wisconsin press, 1945
**An introduction to climate*, McGraw-Hill, 1954
**Japan, a geography*, Milwaukee: University of Wisconsin press, 1965
**An introduction to climate* McGraw-Hill, 1968
**The More developed realm: a geography of its population*, Editor Glenn Thomas Trewartha, Pergamon Press, 1978, 
**The Earth's problem climates*, University of Wisconsin Press, 1981,  

## संदर्भ

श्रेणी:1896 में जनम
श्रेणी:1984 में निधन
श्रेणी:अमेरिका के लोग
श्रेणी:अमेरिकी भूगोलवेत्ता
ट्रिवार्था के जलवायु वर्गीकरण

360px|thumb|ट्रिवार्था के जलवायु प्रकार सभ के बिस्व के नक्शा पर बितरण
**ट्रिवार्था के जलवायु वर्गीकरण** (Trewartha climate classification) एगो जलवायु बर्गीकरण के सिस्टम हवे। ई अमेरिकी भूगोलवेत्ता जी. टी. ट्रिवार्था दिहले रहलें आ ई पहिली बेर *अमेरिकन ज्याग्रफर* जर्नल में 1966 में छपल। ई सिस्टम कोपेन-गीगर बर्गीकरण में सुधार के कोसिस रहल आ एकर मकसद पहिले के सिस्टम के कमी सभ के दूर कइल रहल। खासतौर प ई बिचला अक्षांस वाला इलाका सभ के जलवायु बर्गीकरण के ओह इलाका के बनस्पति आ मौसम सिस्टम के हिसाब से अउरी सटीक तरीका से बिभाजित कइल रहल।

ट्रिवार्था अपने एह सिस्टम में पूरा बिस्व के जलवायु के छ गो मुख्य प्रकार सभ में बँटलें; A, B, C, D, E आ H के नाँव से प्रमुख ग्रुप बनावल बाड़ें आ दुसरा अक्षरन के इस्तेमाल से इनहन के फिर उपबिभागन में बाँटल गइल बा।

## इहो देखल जाय
* कोपेन के जलवायु वर्गीकरण

## संदर्भ

श्रेणी:जलवायु
श्रेणी:जलवायु प्रकार
श्रेणी:वर्गीकरण सिस्टम
सामाजिक बिज्ञान

**सामाजिक बिज्ञान** (***सोशल साइंस***) (), बिज्ञान के अइसन शाखा हवे जे समाज सभ के अध्ययन आ समाज के ब्यक्ति लोगन के आपसी संबंधन के अध्ययन करे ला। ई शब्द पहिले समाजशास्त्र (*सोशियोलॉजी*) खातिर इस्तेमाल होखे जे मूल रूप से "समाज के बिज्ञान" भा "समाज के शास्त्र" रहल आ जेकर अस्थापना 19वीं सदी के दौरान भइल। समाजशास्त्र के अलावे, अब सामाजिक बिज्ञान सभ में कई गो अउरी बिज्ञानन के जोड़ लिहल गइल बा जइसे की एंथ्रोपोलॉजी, आर्कियोलॉजी, अर्थशास्त्र, मानव भूगोल, भाषा बिज्ञान, मैनेजमेंट बिज्ञान, राजनीति बिज्ञान, मनोबिज्ञान आ इतिहास।

पॉजीटिविस्ट बिद्वान आ अध्ययनकर्ता लोग सामाजिको बिग्यनवा में प्राकृतिक बिज्ञानन नियन अध्ययन के बिधि सभ के इस्तेमाल करे ला आ इहे कारन हवे की ई लोग बिज्ञान शब्द के आधुनिक आ अधिका कड़ाई से परिभाषित करे ला। इंटरप्रेटिव एनालिसिस करे वाला लोग सामाजिक समालोचना चाहे सिंबालिक इंटरप्रेटेशन के इस्तेमाल क सके ला बजाय की ऊ लोग कौनों एम्पिरिक्ल तरीका से टेस्ट कइल जा सके लायक हाइपोथीसिस चाहे थियरी के निर्माण करे। अइसन लोग क्वालिटेटिव मेथडोलॉजी सभ के इस्तेमाल क सके ला चाहे क्वांटिटेटिव आ क्वालिटेटिव दुनों किसिम के मेथड सभ के मिला के इस्तेमाल क सके ला। ऊपर गिनावल बिसय सभ के अलावा "सोशल रिसर्च" अपने आप में एक किसिम के आजाद शाखा के रूप ले रहल बा, हालाँकि, एहू के लक्ष्य अइसने सेम बाटे।


*
शिक्षाशास्त्र

**शिक्षाशास्त्र** (, ; *पेड'गोजी*) पढ़ावे (टीचिंग) के कला, बिज्ञान आ पेशा हवे। ई ज्ञान-बिज्ञान के शाखा आ अध्ययन के बिसय हवे जेह में पढ़ाई, पढ़ावे के तरीका, सीखल आ सीखे के तरीका; आ इनहन पर बिबिध सामाजिक, मनोबैज्ञानिक तत्वन के परभाव वगैरह के अध्ययन कइल जाला। एक दूसर नाँव **एजुकेशन** चाहे **एडुकेशन** (education) हवे; हालाँकि शिक्षा बिज्ञान भा एजुकेशन साइंस के आधुनिक समय में पेडागोजी से ब्यापक बिसय मानल जाला।

पेडागोजी के आम परिभाषा दिहल जाला — पढ़ावे के बिधी के अध्ययन, जेह में शिक्षा के मकसद आ एह मकसद सभ के हासिल करे के तरीकवो सामिल होखें।

## संदर्भ


श्रेणी:सामाजिक बिज्ञान
शिक्षा बिज्ञान

**शिक्षा बिज्ञान** () चाहे **शिक्षा सिद्धांत** (education theory), जेकरा अक्सरहा शिक्षाशास्त्र (पेडोगोजी) कहल जाला), आ बहुवचन में **शिक्षा बिज्ञान सभ**,  शिक्षा के नीति आ शिक्षा के प्रैक्टिस के बिबरन, बरनन करे, उनहन के समझ बढ़ावे आ शिक्षा के उचित नीति आ तरीका के सलाह देवे वाला बिज्ञान हवें। एह बिज्ञान सभ में कई गो शाखा आ बिसय आवे लें, जइसे की शिक्षा शास्त्र (भा पेडागोजी), एंड्रागोजी, कैरिकुलम, सीखल, शिक्षा नीति, शिक्षा संरचना, शिक्षा बेवस्था वगैरह। शिक्षा संबंधी चिंतन आ बिचार सभ में कई अउरी ज्ञान के शाखा सभ से मदद लिहल जाला जिनहन में इतिहास, दर्शनशास्त्र, समाजशास्त्र आ मनोबिज्ञान शामिल बाड़ें।
अल्बर्टा

**अल्बर्टा** चाहे **अलबर्टा** () कनाडा देस के तेरह गो प्रांत आ राज्यक्षेत्र सभ में से एगो प्रांत हवे। ई पच्छिमी कनाडा के हिस्सा हवे आ तीन गो प्रेयरी प्रांत सभ में गिनल जाला। एकरा पच्छिम में ब्रिटिश कोलंबिया, उत्तर में नार्थवेस्ट टेरिटरी, पूरुब में सस्केचवान बाड़ें जबकि दक्खिन में ई अमेरिका के मोंटाना राज्य के साथे सीमा बनावे ला। ई कनाडा के दो गो अइसन प्रांत सभ में से एक हवे जे पूरा तरीका से जमीनी बाडर वाला हवें (दुसरका एकर पूरबी पड़ोसी सस्कैचवन हवे)। एह प्रांत के पूरबी हिस्सा ग्रेट प्लेन्स भूगोलीय क्षेत्र में आवे ला जबकि पच्छिमी हिस्सा रॉकी परबत सभ के सीमा वाला हवे। इहाँ के जलवायु मुख्य रूप से महादीपी जलवायु हवे हालाँकि, हवा के सूखापन के बदलाव के चलते मौसम में, खासतौर से तापमान में, तुरंत बदलाव होखे लें। एकरे पच्छिमी हिस्सा में मौसम में सीजनल बदलाव कुछ कम होखे लें, अक्सरहा बहे वाली चिनूक हवा के कारन।

अल्बर्टा कनाडा के 4था सभसे बड़ प्रांत हवे जेकर कुल रकबा , बाटे आ आबादी के मामिला में भी ई के 4,262,635आबादी केसाथे 4थे अस्थान पर बाटे। अल्बर्टा के राजधानी एडमोंटन हवे आ सभसे बड़ शहर कैलगरी हवे। ई दुनों शहर अल्बर्टा के सभसे बड़ सेंसस मेट्रो एरिया हवें आ दुनों के आबादी दस लाख से बेसी बाटे। अल्बर्टा के आधा से बेसी आबादी एडमोंटन भा कैलगरी में निवास करे ला। अंग्रेजी एहिजा के ऑफिशियल भाषा हवे।

तेल आ पेट्रोलियम गैस इंडस्ट्री एह प्रांत के पहिचान हवे। इहाँ के अर्थब्यवस्था हाइड्रोकार्बन, पेट्रोकेमिकल इंडस्ट्री के साथे-साथ पशुधन, खेती आ एकदम आधुनिक फ्रंटियर टेक्नालजी पर आधारित बाटे। कनाडा के कुल तेल आ प्राकृतिक गैस के लगभग 70 प्रतिशत हिस्सा एही प्रांत से उपराजल जाला। साल 2018 में अल्बर्टा के उत्पादन एह क्षेत्र में CDN$338.2 मिलियन रहल जे एह देस के कुल जीडीपी के 15.27 % रहल।

अल्बर्टा के एकरा प्राकृतिक सुंदरता खातिर भी जानल जाला, फॉसिल सभ के बहुलता आ कई गो नेचर रिजर्व (बायोस्फियर रिजर्व) सभ एहिजे बाड़ें। एह प्रांत में यूनेस्को द्वारा चिन्हित छ गो बिस्व धरोहर स्थल बाड़ें। इनहन के अलावा अउरियो कई गो नेशनल पार्क बहुत महत्व वाला बाड़ें।

## संदर्भ

## बाहरी कड़ी

* Government of Alberta website
* 
* Alberta Encyclopedia
* List of streets in Alberta with maps 


श्रेणी:कनाडा के प्रांत आ राज्यक्षेत्र
विक्टर ह्यूगो

**विक्टर-मारी ह्यूगो** (; 26 फरवरी 1802 — 22 मई 1885) फ्रांसीसी कवी, उपन्यासकार, नाटककार रहलें। ह्यूगो रोमांटिक आंदोलन के दौर के लेखक रहलें आ अपना साठ साल से बेसी के रचनाकाल में बिबिध बिधा सभ में रचना कइलें। गीत, व्यंग, महाकाब्य, दार्शनिक कबितई, उपन्यास, आलोचनात्मक निबंध, राजनीतिक भाषण, इतिहास, डायरी, निजी आ पब्लिक चिट्ठी-पतरी, आ कबिता आ गद्य दुनों में नाटक नियर बिधा में इनके रचना भइल।

ह्यूगो के सभसे महान आ जानल-मानल फ्रेंच लेखक लोगन में गिनल जाला। फ्रांस से बहरें, इनके सभसे परसिद्ध रचना सभ में इनके उपन्यास *लेस मिजेरेबल्स* (1862) आ *द हंचबैक ऑफ़ नोट्रे-डेम* (1831) हवें। फ्रांस में इनका के इनकर कबिता के संग्रह खातिर बेसी जानल-मानल जाला जेह में *लेस कांटेम्प्लेशंस* आ *ला लिजेंदे देस सियेक्ल्स* परसिद्ध बाड़ीं। ह्यूगो रोमांटिक आंदोलन के अगुआ लोगन में रहलें आ एह में उनके लिखल एकांकी *क्रोमवेल* आ नाटक *हर्नानी* प्रमुख बाड़ें। इनके कई गो रचना सब, इनके जिनगिये में आ इनके बादो, संगीत के प्रेरणा बनलीं। ह्यूगो 4,000 से बेसी ड्राइंग अपना जीवन में बनवलें जे एक तरह से इनके हॉबी रहल। कई किसिम के सामाजिक आंदोलन सभ में हिस्सा लिहलें, जइसे की मौत के सजा के बिरोध में।

हालाँकि, शुरुआत में ई रॉयलिस्ट (बिसेस राजशाही के समर्थक) रहलें बाकी बाद के दशक में इनके बिचार में बदलाव आइल आ ई रिपब्लिकनवाद के उत्साही समर्थक बनलें। इनके रचना सभ के परभाव ओ जमाना के अधिकतर राजनीतिक सामाजिक मुद्दा सभ पर पड़ल आ कला के क्षेत्र में ओह समय के चलनसार ट्रेंड सभ के इनकर रचना परभावित कइलीं।

## संदर्भ

## बाहरी कड़ी

* France of Victor Hugo 
* Guernsey's official Victor Hugo website

* 

श्रेणी:फ्रांस के लोग
क्रीमिया

**क्रीमिया** चाहे **क्राइमिया** (  ) पूरबी यूरोप में काला सागर के उत्तरी माथ पर एगो प्रायदीप बा। एहिजा के आबादी 24 लाख बा जेह में ज्यादातर लोग एथनिक रूसी लोग हवे आ साथे साथ मजिगर आबादी यूक्रेनियाई लोगन आ क्रीमियाई तातार लोगन के बाटे। लगभग पूरे प्रायदीप चारों ओर से पानी से घेराइल बा, काला सागर से आ छोट खन अजोव सागर से; ई यूक्रेन के खेरसोन ओब्लास्त के दक्खिन में पड़े ला आ एकरा से पेरेकोप थलजोड़ से जुड़ल हवे, आ रूस के क्रास्नोदार क्राय से पच्छिम में पड़े ला जेकरा से ई कर्च के जलजोड़ द्वारा अलग होला हालांकि, 2018 के बाद से क्रीमियन ब्रिज से जुड़ल बाटे। अराबात स्पिट एह प्रायदीप के उत्तरपूरुब में बा जे एगो पातर पट्टी हवे जवन शिवास नाँव के लैगून सभ के सिस्टम के अजोव सागर से अलगा करे ले। काला सागर के पार एकरे पच्छिम में रोमानिया देस बा आ दक्खिन में तुर्की पड़े ला।

श्रेणी:यूक्रेन
श्रेणी:रूस
श्रेणी:पूरबी यूरोप
लिपिस्टिक

**लिपिस्टिक** चाहे **लिपस्टिक** (), आम भासा में **ओठलाली**, ओठ पर लगावल जाये वाला कॉस्मेटिक होखे ला। ई ओठ के रंग गाढ़ करे, रंगे, ओठ के टेक्सचर के सजावे के कामे आवे ला। कुछ लिपस्टिक सभ में लिप बाम भी होखे ला जे ओठ के सूखे से रोके के कामे आवे ला। साधारण तौर पर ई गोल-लमहर डंडी नियर रंगीन मटेरियल होखे ला जेकरा के ओठ पर रगर के ओठ के रंगल जाला। ई प्लास्टिक भा अउरी दूसर कौनों चीज के बनल ट्यूब में आवे ला। लिपिस्टिक के मूल पदार्थ में आमतौर पर मोम, तेल आ पिगमेंट (रंगीन पदार्थ) होखे लें। मूल रूप से लिप स्टिक, डंडी (*स्टिक* माने डंडी) वाला कॉस्मेटिक के कहल जाय बाकी अब ई ओह मटेरियल के कहल जाला जे ओठ पर सुंदरता बढ़ावे खातिर लगावल जाय, भले ई कवनो दूसर रूप में होखे, जइसे कि पावडर के रूप में चाहे जेल के रूप में।

## इतिहास
ओठ रंगे के इतिहास बहुत पुरान बाटे। सुमेरिया सभ्यता के औरत रंगीन पाथर पीस के ओठ पर लगावें। एकरे अलावा कई किसिम के बनस्पति सभ से निकालल रंग के ओठ पर लगावे के वर्णन पुरान स्रोत सभ में मिले ला। प्राचीन मिस्र में रानी क्लियोपैट्रा द्वारा कार्माइन नाँव के लाल रंग के किरौना सभ के कूँच के ओठ पर लगावे के बिबरन मिले ला। संस्कृत साहित्य में अधरराग शब्द मिले ला। लाक्षा के प्रयोग लाली के रूप में होखे के बिबरन भी मिले ला।

16वीं सदी के इंग्लैंड में, महारानी एलिजाबेथ प्रथम के समय में लिपस्टिक के चलन होखे के बिबरन मिले ला जे मोम में पौधन के रंग मिला के बनावल जाला। अमेरिका में लिपस्टिक के 19वीं सदी में कार्माइन डाई से बनावल जाए के बिबरन मिले ला।

## सामग्री
लिपस्टिक के सामग्री में मोम (वैक्स), तेल, एंटीऑक्सीडेंट आ एमोलियेंट (नरम करे वाला पदार्थ) होखे लें।

## संदर्भ

श्रेणी:कॉस्मेटिक
हैबिटाट बिनास

**हैबिटाट बिनास** () चाहे **हैबिटाट क्षय** (reduction) चाहे **हैबिटाट के नोकसान** (loss) इकोलॉजी आ पर्यावरणी बिज्ञान के कांसेप्ट हवे; अइसन दसा जेह में कौनों हैबिटाट में अइसन बदलाव होखे कि ऊ अपना मूल निवासी जीव प्रजाति के रहे लायक ना रहि जाय, ओह प्राजाति के सपोर्ट करे में बिफल होखे लागे। हैबिटाट कौनों जीवधारी सभ के समुदाय के मूल निवास अस्थान होखे ला, अइसन पर्यावरणी दसा सभ जेह में ऊ जीव-प्रजाति अपना से सभसे बेहतर रहे लायक पावत होखे। जब एह दसा सभ में बदलाव होखे ला आ पर्यावरण के ऊ हिस्सा जीवधारी के रहे लायक ना रहि जाला चाहे ओह में रहे में जीवधारी सभ पर दबाव पड़े लागेला अइसन इस्थिति के हैबिटाट बिनास चाहे हैबिटाट क्षय के रूप में परिभाषित कइल जाला।

हैबिटाट क्षय के परिणाम ई होला कि ओह में रहे वाली जीव प्रजाति सभ या त उहाँ से दूर जाए लागे लीं, उनहन के संख्या में कमी आवे लागे ला, चाहे उनहनो के बिनास सुरू हो जाला। एकरा चलते ओह इलाका में बायोडाइवर्सिटी के क्षय होखे ला आ प्रजाति सभ इलाका से बिलुप्त होखे लागे लीं। वर्तमान समय में बायोडाइवर्सिटी के क्षय के सभसे प्रमुख कारण हैबिटाट बिनास बाटे।

हैबिटाट बिनास के सभसे आसान उदाहरण बा कौनों जंगल भा बन के मनुष्य द्वारा खेती चाहे कौनों दूसर रूप से इस्तेमाल वाला जगह में बदल दिहल। एकरा चलते मूल प्राकृतिक दसा बदल जाला आ ऊ इलाका अब ओह जीवधारी सभ के रहे लायक ना रह जाला जे प्राकृतिक रूप से ओहिजे निवास करत रहलीं।

## इहो देखल जाय
* हैबिटाट
* पर्यावरणी गिरावट

## संदर्भ

श्रेणी:पर्यावरण
श्रेणी:इकोलॉजी
इंटरनेट होस्टिंग सर्विस

**इंटरनेट होस्टिंग सर्विस** () अइसन सर्विस हवे जे इंटरनेट से जुड़ल अइसन सर्वर रन करे ले (चलावे ले) जे कौनों संस्था चाहे ब्यक्ति लोगन के सक्षम बनावे लें कि ऊ लोग कौनों किसिम के कंटेंट के सर्व क सके चाहे इंटरनेट से कनेक्टेड सर्विस के होस्ट क सके। सर्व करे के मतलब होला जब डिमांड चाहे मांग होखे, डिमांड करे वाला डिवाइस ले सामग्री चाहे जानकारी पहुँचावल जा सके।

इंटरनेट होस्टिंग सर्विस के सभसे आम प्रकार वेब होस्टिंग सर्विस (Web hosting service) बा, ई संस्था सभ चाहे ब्यक्ति लोगन के वल्ड वाइड वेब के जरिये उनहन लोगन के आपन वेबसाइट तक पहुँच बनावे के सुबिधा देवे ला। वेबसाइट होस्टिंग के अलावा ईमेल होस्टिंग सर्विस, डेटाबेस होस्टिंग सर्विस, डीएनएस होस्टिंग सर्विस (DNS hosting service) वगैरह कई प्रकार बाड़ें।

होस्टिंग मुख्य रूप से दू किसिम के होखे ला: डेडिकेटेड होस्टिंग सर्विस आ वर्चुअल होस्टिंग सर्विस।

## इहो देखल जाय
* वेब होस्टिंग सर्विस

## संदर्भ

श्रेणी:इंटरनेट

होस्टिंग
वेब होस्टिंग सर्विस

**वेब होस्टिंग सर्विस** () चाहे **वेबसाइट होस्टिंग** एक किसिम के इंटरनेट होस्टिंग सर्विस हवे जे क्लायंट लोगन के उनहन लोगन के वेबसाइट होस्ट करे के सेवा देवे ले; मने कि, क्लायंट लोग, चाहे ब्यक्ति होखे भा संस्था, आपन वेबसाइट के एह होस्टिंग सर्विस वाला सर्वर सभ के जरिये वल्ड वाइड वेब पर पहुँचा सके ला आ। अइसन कंपनी सभ जे वेब होस्टिंग के सुबिधा भा सेवा उपलब्ध करावे लीं उनहना के *वेब होस्ट कंपनी* चाहे बस *वेब होस्ट* कहल जाला।

आसान भाषा में, वेब होस्टिंग सर्विस अइसन सर्वर उपलब्ध करावे लें जहाँ केहू आपन वेबसाइट के रख सके ला आ बाकी लोग ओह वेबसाइट तक वल्ड वाइड वेब के जरिये पहुँच सके ला। जब केहू होस्टिंग सर्विस खरीदे ला तब ऊ सर्वर पर स्पेस खरीदे ला जहाँ ओकरे वेबसाइट के डेटा रखल जाला आ एह डेटा तक बाकी दुनिया के पहुँच सुनिश्चित होखे ला।

## इहो देखल जाय
* इंटरनेट होस्टिंग सर्विस
* वेबसाइट
* वल्ड वाइड वेब

## बाहरी कड़ी
* The Best Web Hosting Services for 2022 , PCMag India पर।
* 10 Best Web Hosting Providers in India (February 2022) , newindianexpress.com पर।
* Best web hosting for 2022, cnet.com पर।
* Best web hosting for 2026, Webseotrends.com पर।

श्रेणी:इंटरनेट

श्रेणी:वेबसाइट मैनेजमेंट
वेब होस्टिंग
इंटरनेट स्पीड

**इंटरनेट स्पीड** में ई नापल जाला कि कौनों कंप्यूटर डिवाइस से डेटा केतना तेजी से इंटरनेट पर दुसरे डिवाइस ले वल्ड वाइड वेब के जरिये चहुँपत बाटे। **डाउनलोड स्पीड** ई बतावे ला कि केतना तेजी से डेटा इंटरनेट से कौनों कंप्यूटर डिवाइस पर आ रहल बाटे आ एकरे बिपरीत **अपलोड स्पीड** ई बतावे ला कि केतना तेजी से डिवाइस से इंटरनेट पर डेटा जा रहल बा। एह सभ खातिर साधारण तौर पर नापजोख के इकाई मेगाबाइट्स पर मिनट (एमबीपीएस - Mbps) के इस्तेमाल होखे ला।

## संदर्भ

स्पीड
श्रेणी:इंटरनेट टर्मावली
बैंडविथ

कंप्यूटिंग में **बैंडविथ** (bandwidth) कौनों नेटवर्क पर सभसे तेज डेटा के ट्रांसफर रेट होला। एकरा के नेटवर्क बैंडविथ चाहे डिजिटल बैंडविथ भी कहल जाला।

श्रेणी:इंटरनेट
श्रेणी:कंप्यूटर नेटवर्क
श्रेणी:इंटरनेट टर्मावली
दोहा

**दोहा** एक किसिम के छंद हवे। ई दू लाइन वाला मात्रिक छंद हवे जेह में चार गो चरण होखे लें। पहिला आ तिसरा चरण में 13 मात्रा आ दुसरा आ चउथा चरण में 11 गो मात्रा होखे लीं। दुसरे आ चउथे चरण के अंत में गुरु-लघु मात्रा आ तुक के मेल होखल चाहे ला। चार गो चरण वाला ई छंद दू लाइन के कबिता होखे ला जेकरा चलते एकरा के अंग्रेजी भा पच्छिमी शैली के कबिता सभ के साथे तुलना में तुकांत *कपुलेट* के किसिम मानल जा सके ला। एकरे अलावा अउरी बिसेस्ता ई बाटे कि दोहा मुक्तक-काब्य खातिर इस्तेमाल होला; मने कि उर्दू के शे'र नियर हर दोहा, दू लाइन में, अपने-आप में पूरा होखे ला।

दोहा से मिलत-जुलत चाहे एह पर आधारित अउरी छंद भी बाड़ें। दोहा के मात्रा बिधान के चरण अनुसार उलट दिहल जाय तब ऊ सोरठा बन जाला। एही तरीका से रोला आ दोहा के मेल से कुंडलिया छंद बने ला।

दोहा के शुरूआत अपभ्रंश भाषा के काब्य के जमाना से मानल जाला आ आजो हिंदुस्तानी भाषा में एकर इस्तेमाल होखत बाटे। दोहा लिखे वाला कबी लोगन में गुरुनानक, कबीर, जायसी, तुलसीदास, रहीम आ बिहारी के नाम प्रमुख बाटे। सरहपा के *दोहाकोश*, कबीरदास के बहुत सारा *साखी*, तुलसीदास के *दोहावली*, आ बिहारी के रचना *बिहारी सतसई* पूरा तरीका से एही छंद में लिखल गइल हईं। कई ठे आधुनिक उर्दू शायर लोग भी एह छंद में रचना कइले बाटे, जइसे कि फ़िराक़ गोरखपुरी आ निदा फाजली।

## नाँव
दोहा शब्द के उत्पत्ती आ अरथ के बारे में कई मत बाड़ें। कुछ लोगन के बिचार बा कि ई संस्कृत भाषा के *द्विपद* शब्द से निकलल हवे; मने की दू लाइन वाली कबिता। कुछ लोग एकर उत्पत्ती संस्कृते के *दोधक* से बतावे ला, जिनहन लोग के चंद्रधर शर्मा गुलेरी "संस्कृताभिमानी" कहि के बोलवले बाड़ें आ एह मत के खंडन क के एकर उत्पत्ती दुइ के संख्या से बतवले बाड़ें। दूसर मत ई बा की ई लोक जीवन के एगो ताल *दुअवह* से निकलल हवे जे बाद में *दूहा* भइल आ अंत में दोहा शब्द बन गइल। कुछ लोग दोहा के अरथ "दुहे" (शब्द से भाव दुहल) से भी लगावे ला।

## संदर्भ

श्रेणी:हिंदी कबितई
श्रेणी:छंद
श्रेणी:भोजपुरी कबितई
मिर्ज़ा मुहम्मद रफ़ी सौदा

**मिर्ज़ा मोहम्मद रफ़ी 'सौदा**' दिल्ली के उर्दू शायर रहलें। इनका के ग़ज़ल आ उर्दू क़सीदा खातिर जानल जाला।

## जिनगी
सौदा के जनम 1713 में शाहजहानाबाद (मने कि, पुरानी दिल्ली) में भइल, ओहिजे इनके लालन-पालन भइल। 60 भा 66 बरिस के उमिर में ई फर्रूखाबाद चल गइलें (नवाब बंगश के साथे), आ ओहिजे 1757 से लेके लगभग 1770 तक ले रहलें। हिजरी सन 1185 (1771-72) में ई अवध के नवाब के दरबार में (तब फ़ैजाबाद) चल गइलें आ अपना निधन तक ओहिजे रहलें; अवध के राजधानी जब लखनऊ बन गइल तब ई नवाब शुजाउद्दौला के साथे लखनऊ आ गइलें।
इनकर निधन हिजरी 1195 (178081) में लखनऊ में भइल।

## उस्ताद आ शागिर्द
सुलेमान क़ुली ख़ान आ शेख़ ज़हरुद्दीन हातिम इनके उस्ताद (शायरी में गुरु) रहल लोग। बादशाह शाह आलम इनकर शागिर्द (शायरी में चेला) रहलें। सौदा नवाब शुजाउद्दौला के भी उस्ताद रहलें। नवाब आसिफुद्दौला इनका के मलिकुश्शुअरा के ख़िताब दिहलें आ 6,000 रुपिया के सालाना पेंशन तय कइले रहलें।

## रचना
शुरुआत में सौदा फ़ारसी के शायरी करें, बाकी बाद में अपना उस्ताद ख़ाने-आरज़ू के सलाह पर उर्दू में लिखे लगलें। इनके रचना सभ के अंग्रेजी में अनुबाद बंगाल कैवेलरी के मेजर हेनरी कोर्ट द्वारा कइल गइल। इनके रचना सभ के कुल्लियात (पूरा रचना सभ के संग्रह) हकीम सय्यद अस्लाह-उद्दीन द्वारा एकट्ठा कइल गइल। सौदा के रचना सभ, उनके कुल्लियात से नीचे दिहल बाड़ीं:

* *मसनवी दर हज्व-इ हाकिम गौस*
* *मसनवी दर हज्व-इ अमीर-उद् दौलतमंद बखील*
* *मसनवी दर तारीफ़े-शिकार*
* *मसनवी दर हज्व-इ पिल राजा नृपत सिंह*
* *मसनवी दर हज्व-इ सिदी फ़ौलाद खान कोतवाल-इ शाहजहानाबाद*
* *मसनवी दर हज्व-इ फिदवी मुतवातन-इ पंजाब दरसाल बकल बच्छाह बूद*
* *मसनवी दर हज्व-इ चिपक मिर्ज़ा फैजू*
* *क़िस्सा-ए दरवेश किह इरादा-ए ज़ियारते का'बा कर्दाह बुद*
* *मुखम्मस-ए शहर आशोब*
* *क़सीदा दर मध्-इ नवाब वज़ीर इमाद उल-मुल्क*

## संदर्भ

श्रेणी:उर्दू शायर
भतुआ पाग

**भतुआ पाग** एक किसिम के मिठाई हवे जे भतुआ के टुक्की सभ के चीनी में पाग के बनावल जाला। साधारन तौर प ई उज्जर रंग के चौकोर आ नरम टुकड़ा होखे लें जिनहन में चिन्नी के चाशनी सोखा के बनावल गइल होला। आमतौर पर ई सूखल होखे लें हालाँकि मौसम में नमी के चलते पसीज के गील हो सके लें चाहे कुछ दसा में ई गील चाशनी वाला बनावले जाला।

अंग्रेजी के हिसाब से ई एक तरह के कैंडी हवें जिनहन में चिन्नी मुख्य होला; जबकि एकरा के एक तरह के मोरब्बा भी मानल जा सके ला। हिंदी में एकरा के पेठा के नाँव से जानल जाला आ आगरा के पेठा मशहूर हवे।

230px|thumb|left|आगरा के पेठा
230px|thumb|left|भतुआ के मोरब्बा, चाशनीदार भतुआपाग

## संदर्भ

श्रेणी:मिट्ठा आ मिठाई
श्रेणी:कन्फेक्शनरी
श्रेणी:भारतीय मिट्ठा आ मिठाई
श्रेणी:उत्तर प्रदेशी पकवान
डोनी येन

**डोनी येन** () चाहे **डॉनी येन जि-डान** (जनम 27 जुलाई 1963) हांगकांग के एगो एक्टर, मार्शल आर्टिस्ट, फिलिम डाइरेक्टर, प्रोड्यूसर, एक्शन डाइरेक्टर आ कोरियोग्राफर बाड़ें।

डोनी येन हांग कांग के सभसे टॉप के एक्शन स्टार सभ में गिनल जालें आ बिबिध किसिम के मार्शल आर्ट सभ में निपुण हवें। इनका के फिलिम सभ के दुनिया में मिलजुल मार्शल आर्ट (MMA) के ले आवे श्रेय दिहल जाला।
इनका के विंग चुन नाँव के मार्शल आर्ट के चीन में पापुलर बनावे खातिर जानल जाला। कारण ई कि परसिद्ध फिलिम सिरीज *इप मैन* में डोनी येन खुद इप मैन के रोल कइलें जे विंग चुन के ग्रैंडमास्टर रहलें। इनके अउरी परसिद्ध फिलिम सभ में *रोग वन: अ स्टार वार्स स्टोरी* (2016), ** (2017) आ *मुलान* (2020) बाड़ीं।

## संदर्भ

श्रेणी:1963 में जनम
श्रेणी:जियत लोग
श्रेणी:21वीं-सदी के पुरुष एक्टर‎
उत्तर प्रदेश के भूगोल

**[[उत्तर परदेस के भूगोल]]** में मजिगर बिबिधता एकरे बिस्तार के चलते बा। भारत के कुल रकबा के 7.33 % हिस्सा वाला ई राज्य एह हिसाब से भारत के 4था सभसे बड़हन राज्य हवे आ आबादी के हिसाब से सबसे बड़ राज्य हऽ। ई उत्तर भारत में पड़े ला आ एकर उत्तरी सीमा नेपाल देस के साथे बने ले। भारतीय राज्यन में एकर सीमा सभसे अधिका दूसर राज्यन के साथे बने ले, ई उत्तराखंड, हिमाचल प्रदेश, दिल्ली, राजस्थान, मध्य प्रदेश, छत्तीसगढ़, झारखंड आ बिहार राज्यन के साथे सीमा सझिया करे ला। प्रशासनिक हिसाब से एह राज्य में 18 गो मंडल आ 75 गो जिला बाड़ें।

भौतिक भूगोल के हिसाब से ई लगभग पूरा तरीका से गंगा के मैदान में पड़े ला, हालाँकि एकर सबसे उत्तरी हिस्सा हिमालय के तराई वाला इलाका हवे आ एकदम दक्खिन में बिंध्याचल पहाड़ के कुछ हिस्सा पड़े लें। उत्तर प्रदेश के जलवायु नम उपोष्ण कटिबंधी जलवायु हवे। पूरुब से पच्छिम ओर जाए पर बरखा के कमी होखत जाला। पानी के बहाव के बेसिन के हिसाब से ई पूरा तरीका से गंगा बेसिन में पड़े ला आ गंगा, यमुना आ सरजू नदी इहाँ के मुख्य नदी हई। इन्हना के बीचा के हिस्सन के दुआबा कहल जाला।

भाषाई आ सांस्कृतिक रूप से उत्तर परदेस में रुहेलखंड, ब्रज क्षेत्र, बुंदेलखंड, अवध आ पूरबी हिस्सा में भोजपुरी भाषी पूर्वांचल बा; दक्खिनी-पूरबी हिस्सा कुछ कुछ बघेलखंड में पड़े ला। आर्थिक रूप से पच्छिमी उत्तर प्रदेश बेसी बिकसित बाटे जबकि पूरबी उत्तर प्रदेश आ दक्खिनी-पच्छिमी, बुंदेलखंड के हिस्सा, पिछड़ा इलाका बाड़ें।

## लोकेशन आ बिस्तार
उत्तर प्रदेश के भूगोलीय लोकेशन 23° 52' N से 30° 24' N अक्षांस आ 77° 05' E से 84° 38' E देशांतर ले बाटे। एकर पूरुब से पच्छिम के लंबाई 650 किलोमीटर आ चौड़ाई  उत्तर-दक्खिन के 240 किलोमीटर बाटे। क्षेत्र के हिसाब से ई उत्तर भारत के बीचोबीच पड़े ला। उत्तर में ई नेपाल देस के साथे इंटरनेशनल सीमा सझिया करे ला। भारतीय राज्यन में ई सभसे बेसी राज्यन के साथे सीमा बनावे वाला राज्य हवे, ई 8 गो राज्य बाड़ें: उत्तराखंड, हिमाचल प्रदेश, दिल्ली, राजस्थान, मध्य प्रदेश, छत्तीसगढ़, झारखंड आ बिहार।

रकबा के हिसाब से ई राजस्थान, मध्य प्रदेश आ महाराष्ट्र के बाद चउथा सभसे बड़हन राज्य हवे आ कुल 2,43,290 वर्ग किलोमीटर रकबा के साथे भारत के कुल रकबा के 7.33% हिस्सा वाला राज्य हवे।

भारत के मानक समय वाली मेरिडियन (देशांतर रेखा) परंपरा अनुसार उत्तर प्रदेश के इलाहाबाद के लगे नैनी से हो के गुजरत मानल जाले, हालाँकि वास्तव में ई अउरी पूरुब में मिर्जापुर जिला से हो के गुजरे ले।

## प्रशासनिक भूगोल

उत्तर प्रदेश के प्रशासनिक रूप से 18 गो मंडल आ 75 गो जिला में बाँटल गइल बाटे। हर एक जिला के कई गो तहसील में बाँटल गइल बा। तहसील के ब्लाक यानि बिकासखंड में आ हर ब्लाक के ग्रामपंचायत में बाँटल गइल बा, एकर मुखिया जनता द्वारा चुनल प्रतिनिधि - ग्राम परधान होलें। एक ठो ग्राम पंचायत में कई गो गाँव सामिल हो सके लें। ब्लाक में शहरी इलाका भी हो सके लें, जइसे छोट जनगणना कस्बा (*सेंसस टाउन*) जबकि बड़हन नगर सभ में अलग से नगर पंचायत के गठन होला।

उत्तर प्रदेश में सभसे बड़हन प्रशासनिक बिभाग, 18 गो मंडल सभ के लिस्ट नीचे दिहल बा:

## भौतिक भूगोल
भौतिक भूगोल के हिसाब से ई लगभग पूरा तरीका से गंगा के मैदान में पड़े ला। भूबिज्ञान के हिसाब से ई प्राचीन गोंडवाना महादीप के उत्तरी माथ पर हिमालय से नदिन द्वारा ले आइल भूपदार्थ जमा करे से बनल मैदान हवे।

परंपरागत रूप से उत्तर प्रदेश के तीन गो भौतिक प्रदेश में बाँटल जाला:

### भाभर आ तराई बेल्ट
उत्तर प्रदेश के सभसे उत्तरी हिस्सा हवे जे शिवालिक के पहाड़ी सभ के निचला हिस्सा हवे।

## संदर्भ


भूगोल
श्रेणी:राज्य या क्षेत्र अनुसार भारत के भूगोल
लोहान्स्क ओब्लास्त

**लोहान्स्क ओब्लास्त** (; लुहांस ओब्लास्ट) यूक्रेन देस के सभसे पूरबी प्रदेश (ओब्लास्त) बाटे। एकर प्रशासनिक मुख्यालय लोहान्स्क शहर हवे। पूरा प्रदेश के कुल रकबा लगभग 26,700 किमी2 बाटे जे यूक्रेन देस के लगभग 4.42% हिस्सा हवे।

लोहान्स्क के पूरबी सीमा रूस के साथे बा आ ई यूक्रेन आ रूस के बीचा में बिबादित क्षेत्र हवे। पुराना समय में ई प्रदेश आ दोनेत्स्क प्रदेश दुनों के सामूहिक रूप से डोनबास क्षेत्र के नाँव से जानल जाय।

## इहो देखल जाय
* दोनेत्स्क ओब्लास्त
* डोनबास क्षेत्र

## संदर्भ

श्रेणी:यूक्रेन
श्रेणी:यूक्रेन के ओब्लास्त